Kichwa: Coronavirus: Kenya yatangaza mtu mwingine mmoja kuwa na virusi\nKwa kuzingatia jina la hapo juu la makala ya kuwaziwa, fikiria makala.\n
Wataalam wa afya ya umma wamekuwa wakitoa ushauri ili kujaribu kuzuia maambukizi ya virusi hivi.

Mtu huyo hahusishwi na mtu wa kwanza aliyethibitika kuwa na maambukizi.

Mtu huyo alisafiri kutoka Uingereza tarehe 8 mwezi Machi 2020 na kuwasili Kenya tarehe 9 mwezi Machi mwaka huu.

Katika hatua nyingine, kanisa la kianglikani nchini humo limesitisha ibada zote kuanzia leo Machi, 17 mwaka 2020.

Kasisi Dkt. Jackson Ole Sapit ametoa taarifa kwa vyombo vya habari kuwa wakati huu wa kwaresima, ambao ni wakati wa kufunga na kusali watu wanapaswa kusali wakiwa nyumbani na si kwenda kanisani ili kuzuia maambukizi ya virusi vya corona.Kutokana na huduma hizo za ibada kusitishwa kwa muda wa siku 30 basi kanisa litaweza kutoa huduma za kiroho kwa njia mbadala kwa kushauri wakristo kusali wakiwa nyumbani ili kuzuia mikusanyiko ya watu wengi.

Huduma kama  ibada za jumapili, mazishi na harusi zitazuiwa kuwa na mkusanyiko mkubwa

Ingawa wakristo wanakumbusha kuiombea nchi hiyo jumapili, Machi, 22.

Hapo jana, Msemaji wa serikali ya Kenya Kanali mstaafu Cyrus Oguna amesema watu wengine watatu wanaoshukiwa kuwa na maambukizi ya virusi vya corona wameripotiwa.

Watu wengine 14 bado wako karantini wakisubiri majibu.

Akizungumza jioni hii, Oguna ameongeza kuwa watu wote hao ni kutoka nje ya nchi hiyo na hatua zinachukuliwa kuhakikisha kuwa hakuna ripoti mpya za maambukizi.

Kanali Oguna amesema serikali inahakikisha kuwa idadi ya watu walioambukizwa haizidi iliyopo hivi sasa.Gazeti la The standard limeripoti

Kisa cha kwanza cha virusi vya corona Kilithibitishwa  nchini Kenya. Waziri wa afya nchini humo Mutahi Kagwe alithibitisha kisa hicho katika tangazo alilolitoa moja kwa moja kupitia vyombo vya habari.

Nchini Ethiopia mamlaka za nchi hiyo pia imetangaza kisa cha kwanza cha maambukizi ya coronavirus. Mgonjwa wa Ethipia ni raia wa Japan.

Bwana Mutahi amesema kwamba  mtu mwenye maambikizi ya virusi vya Corona alithibitishwa kuwa ana maambukizi hayo  Alhamisi usiku.

Waziri huyo amesema kwamba kisa hicho ni cha kwanza...